લાઠી તાલુકાના ભીંગરાડ ગામે એકાદ માસ પહેલા ગામના પાદરમાં આવેલ સરકારી ગૌચરની જમીન એકસો વિઘા કરતા વધુ જમીનમાં તળાવ બનાવવાના ડોળ તળે જમીન ખોદી માટી નીકળી તે દાતા હોવાનો દેખાવ કરતા એક દાતાએ તેમના મળતીયાઓ સાથે મળી પોતાના ખેતરોમાં માટી પુરી દીધી. જેને લઈ મોટા પ્રમાણમાં ગૌચરની જમીનને નુકશાન પહોંચાડી લાખો રૂપિયાની માટી ચોરી કરી લઈ ગયા હોવાની સ્‍થાનિક પૂર્વ સરપંચ વિનુભાઈ સોલંકી, મનસુખભાઈ રામાવત, હરપાલ રાઠોડે અગાઉ જિલ્‍લા કલેકટર લાઠી પ્રાંત અધિકારી, મામલતદાર સહિતના લોકોને મૌખિક, લેખિત રજૂઆતો કરેલ હોવા છતાં રાજકીય વગ ધરાવતા કહેવાતા દાતા સામે કાર્યવાહી કરવામાં જવાબદાર અધિકારીઓ અચકાઈ રહયા છે.